लेकिन स्टार प्लस अभी भी नंबर एक की स्थिति पर क़ायम है.धारावाहिकों की अगर बात करें तो ऐसा लगता है कि नंबर एक का स्थान 'दिया और बाती हम' ने अपने लिए आरक्षित कर रखा है.800 एपिसोड पूरे कर चुके इस धारावाहिक में कविता की 'साज़िश' को मुख्य रूप से दिखाया जा रहा है.सूरज की मिठाई की दुकान को हड़पने के बाद कविता चाहती है कि संध्या उससे अपने पति की दुकान वापस करने के लिए भीख मांगे.टीआरपी के पायदान पर दूसरे स्थान पर रहा 'महाभारत'. इस धारावाहिक ने अपने अंतिम दिनों में आकर कमाल कर दिखाया है.अर्जुन, युद्धिष्ठिर, कर्ण, भीम, दुर्योधन, शकुनि मामा इस धारावाहिक के हर किरदार ने अपनी अभिनय क्षमता से दर्शकों का मन मोह लिया है.'जोधा अकबर' नंबर तीन पर रहे और नंबर चार पर रहा पारिवारिक ताने बाने में बुना धारावाहिक 'ये रिश्ता क्या कहलाता है'.इस धारावाहिक में मुख्य पात्र अक्षरा और नैतिक अपनी शादी की दसवीं सालगिरह बना रहे हैं जहां पूरा परिवार उनके साथ है लेकिन किसी भी वक़्त कोई चुनौती सामने आ सकती है.पांचवे स्थान पर रहा 'साथिया'. गोपी और अहम की प्रेम कहानी को लोग अब कुछ नापसंद कर रहे हैं. न गोपी और राशि के बीच का तनाव दर्शको को पसंद आ रहा है न ही मास्टर जी का नेगेटिव किरदार.अन्य ख़बरों में सुनील ग्रोवर ने 'कॉमेडी नाईट्स विद कपिल' के मंच पर वापसी की है लेकिन इस बार वो गुत्थी के साथ साथ कपिल के कंजूस ससुर की भूमिका में भी नज़र आएंगे.शाहरुख़ ख़ान भी बहुत जल्द कलर्स चैनल पर नज़र आने वाले हैं लेकिन उनकी भूमिका को अभी चैनल ने गुप्त रखा है.लेकिन अगस्त के तीसरे हफ़्ते में इस रेटिंग में भारी बदलाव आ सकता है क्योंकि उस समय 'कौन बनेगा करोड़पति' बिग बी के साथ वापसी करेगा.(बीबीसी हिंदी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)